โบรกฯส่องหุ้นมือถือรอการเปิดประมูลใน 2H58แนะช่วงสั้นเน้นหุ้นยีลด์สูงชู ADVANC หุ้นเด่น
โบรกฯมองหุ้นกลุ่มมือถือยังคงให้น้ำหนักเกิดการประมูลใบอนุญาตคลื่นโทรคมนาคมอย่างน้อย 1 คลื่น (1800/900 MHz) ในปลายปีนี้และประเมินว่า ADVANC จะเป็นผู้ได้รับประโยชน์จากการประมูลคลื่นความถี่ครั้งนี้สูงที่สุด ตามด้วย DTAC และ TRUE อย่างไรก็ตามยังคงให้น้ำหนักว่าการจัดประมูลจะเกิดขึ้นในปลายปีนี้และคาดรายได้ให้บริการ&กำไรจะโตดีกว่าปีก่อน จึงแนะนำ "BULLISH" โดยเลือก ADVANC เป็น top pick ที่คาดกำไรปี 58 จะกลับมาเติบโต
9 มิ.ย. 2558

บล.โนมูระ พัฒนสิน ระบุในบทวิเคราะห์วันนี้ (9 มิ.ย.) ว่า หุ้นมือถือยังคงให้น้ำหนักการประมูลใบอนุญาตคลื่นโทรคมนาคมอย่างน้อย 1 คลื่น (1800/900 MHz) ในปลายปีนี้และประเมินว่า ADVANC จะเป็นผู้ได้รับประโยชน์จากการประมูลคลื่นความถี่ครั้งนี้สูงที่สุด ตามด้วย DTAC และ TRUE โดยการเปิดประมูลครั้งนี้ถือเป็นอีกจุดเปลี่ยนสำคัญที่จะทำให้ i) ธุรกิจให้บริการมือถือเข้าสู่ระบบใบอนุญาตเต็มตัวยิ่งขึ้นจากปัจจุบันที่ต่างมี capacity บนระบบใบอนุญาตเพียงคนละ 15 MHz และ ii) ศักยภาพในการแข่งขันของผู้ประกอบการมือถือเกิดความเสมอภาคมากขึ้น โดยเฉพาะกับ ADVANC ที่เป็นเพียงเจ้าเดียวที่ไม่มีคลื่นมากพอให้บริการ 4G
สัดส่วนของผู้ใช้โครงข่ายและเครื่อง 3G ยังคงเป็นปัจจัยขับเคลื่อนหลักต่อผลประกอบการ ไตรมาส 2/58 ของกลุ่มนี้ทั้งในแง่การเติบโตของรายได้ให้บริการด้านข้อมูลและการลดลงอย่างต่อเนื่องของสัดส่วนรายจ่ายที่ส่งให้ภาครัฐ (Regulatory cost saving)ในขณะเดียวกัน มองว่าความพยายามในการพัฒนาและขยายการให้บริการใหม่ๆของผู้ประกอบการ (ADVANC เปิดตัว fixed broadband, DTAC เปิดตัว 4G และ TRUE เปิดตัวโทรแดนมังกร) ถือเป็นอีกปัจจัยเสริมที่จะมีส่วนสำคัญในระยะยาวต่อการเติบโตของรายได้เบื้องต้น เราคาด EBITDA ไตรมาส2/58 รวมจะโตในอัตราเร่งขึ้นเป็น +7%เทียบช่วงเดียวกันของปีก่อน แต่ลดลง -3%เทียบไตรมาสก่อนหน้าตามฤดูกาล โดยที่ ADVANC จะเป็นผู้ที่มีการเติบโตดีของกลุ่มนี้
 คาดการณ์กำไรสุทธิปี 58 ของกลุ่มมือถือที่ 73,875 ล้านบาท แม้จะต่ำกว่าประมาณการเดิมตอนต้นปีเล็กน้อย -2% เพราะ DTAC อยู่ระหว่างการเร่งปรับปรุงประสิทธิภาพการตลาดและคุณภาพการบริการใหม่ หวังชิง Market share คืน เราจึงปรับลด NP ปี 58 ของ DTAC ลงเป็น -7% เทียบช่วงเดียวกันของปีก่อน (vs เดิมคาด+8% เทียบช่วงเดียวกันของปีก่อน) แต่ภาพรวมกำไรของกลุ่มมือถือปี 58 ก็ยังเติบโตสูง +17% เทียบช่วงเดียวกันของปีก่อน เพราะมีแรงหนุนจากอัตราทำกำไรที่จะดีขึ้นของผู้ให้บริการรายอื่น (ADVANC, TRUE) ตามค่าตัดจำหน่ายโครงข่ายในสัมปทานที่จะลดลงและพัฒนาการที่สูงขึ้นมากของสัดส่วนผู้ใช้เครื่องบนโครงข่าย 3G อีกทั้ง แรงเสริมจากกำไร THCOM ที่จะโตกว่า +41%% เทียบช่วงเดียวกันของปีก่อนก็ทำให้กำไร INTUCH ปี 15 โต +17%% เทียบช่วงเดียวกันของปีก่อน
 ราคาหุ้นนับจากต้นปีของผู้ให้บริการมือถือปรับตัวแย่กว่า SET เกือบทุกเจ้า (เว้นเพียง TRUE ที่ +4%ytd) เพราะกังวลต่อความไม่แน่นอนของการจัดประมูลคลื่นและการเติบโตของรายได้ให้บริการ (เฉพาะเสียง) ที่ซึมลง อย่างไรก็ตาม เรายังคงให้น้ำหนักว่าการจัดประมูลจะเกิดขึ้นในปลายปีนี้และคาดรายได้ให้บริการ&amp;กำไรจะโตดีกว่าปีก่อน จึงแนะนำ “BULLISH” โดยเลือก ADVANC เป็น top pick ที่คาดกำไรปี 58 จะกลับมาเติบโต, ผู้ที่จะได้รับประโยชน์มากสุดหากมีประมูลคลื่นและ yield ที่สูง 6%ต่อปี รวมถึง ราคาหุ้นที่ laggard กว่า SET ราว -7% ท่ามกลางกำไรไตรมาส1/58 ADVANC (+4% เทียบช่วงเดียวกันของปีก่อน) ที่ออกมาโตดีกว่ากำไรรวมของ SET (+2% เทียบช่วงเดียวกันของปีก่อน) จึงเป็นจังหวะที่ดีในการเข้าลงทุน